пріимѝ бж҃е моле́ніе на́ше, сотвори́ ны досто́йны бы́ти, є́же приноси́ти тебѣ̀ молє́нія и мольбы̂, и жє́ртвы безкрѡ́вныя ѡ всѣ́хъ лю́дехъ твои́хъ: и удовлѝ на́съ, ѝхже положи́лъ єсѝ въ слу́жбу твою̀ сію̀, си́лою дх҃а твоегѡ̀ ст҃а́гѡ, неѡсужде́ннѡ и непреткнове́ннѡ въ чи́стѣмъ свидѣ́тельствѣ со́вѣсти на́шея, призыва́ти тя̀ на вся́кое вре́мя и мѣ́сто: да послу́шая на́съ, ми́лостивъ на́мъ бу́деши, во мно́жествѣ твоея̀ бл҃гости